
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 641 


30 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός τιμής εισιτηρίου εισόδου στο (Νέο) Μου¬ 
σείο της Αμφίπολης . 1 

Αναθεώρηση της αρ. 10633/92 άδειας λειτουργίας . 2 
Ψήφιση Οργανισμού Εσωτερικής Υπηρεσίας Συμβου¬ 
λίου Περιοχής της Εδαφικής Περιφέρειας Νομού 


=άνθης (Έδρα Μύκη) . 3 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΓΝΟΣ/35136 (1) 


Καθορισμός τιμής εισιτηρίου εισόδου στο (Νέο) Μουσείο 
της Αμφίπολης. 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ Α’ 137) «Κυβέρ¬ 
νηση και Κυβερνητικά Όργανα». 

2. Τις διατάξεις του άρθρου 14του Α.Ν. 1947/39 (ΦΕΚ 
Α' 366) σε συνδυσμό με τις διατάξεις του άρθρου 8 εδ. 
ε/στ και του άρθρου 9 παρ. 3 του Ν. 736/77 (ΦΕΚ Α’ 316) 
«Περί Οργανισμού Ταμείου Αρχ/κών Πόρων και Απαλ/ 
σεων». 

3. Την πρόταση του Δ.Σ. του ΤΑΠΑ όπως διατυπώθηκε 
στην πράξη του με αριθμ. 17/13.9.95. 

4. Την αριθμ. 2142/15.2.96 απόφαση της Επιτροπής 
Τιμών και Εισοδημάτων. 

5. Το γεγονός ότι από την παρούσα δεν προκαλείται δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Ορίζουμε την τιμή πώλησης εισιτηρίου εισόδου στο 
(Νέο) Μουσείο της Αμφίπολης, ως εξής: 

(Νέο) Μουσείο της Αμφίποληςδρχ. πεντακόσιες (500) 

Μειωμένη τιμή δραχ. τριακόσιες (300) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1996 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΣΤ. ΜΠΕΝΟΣ 


Αριθ. 11672 (2) 

Αναθεώρηση της αρ. 10633/92 άδειας λειτουργίας. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (ΦΕΚ Α' 90/13.6.94) και τις όμοιες του Ν. 
2240/94 «Συμπλήρωση διατάξεων για τη Νομαρχιακή Αυ¬ 
τοδιοίκηση και άλλες διατάξεις» (ΦΕΚ Α' 153/16.9.94) με 
τις οποίες ιδρύθηκαν οι νομαρχιακές αυτοδιοικήσεις. 

2. Τον ισχύοντα Οργανισμό Εσωτερικής Λειτουργίας 
των υπηρεσιών της Νομαρχιακής Αυτοδιοίκησης Αθηνών 
(ΦΕΚ 395/Β/11.5.95). 

3. Του Ν.Δ. 1118/72 «περί Ιδιωτικών Επιχειρήσεων Πε- 
ριθάλψεως Ηλικιωμένων κ.λ.π.». 

4. Τον Ν. 877/79 «περί αντικαταστάσεως ιδρύσεως και 
λειτουργίας Επιχειρήσεων Υπερηλίκων κ.λ.π. 

5. Το Π.Δ. 692/79 «περί προϋποθέσεων ιδρύσεως και 
λειτουργίας Ιδιωτικής Επιχειρήσεως Υπερηλίκων». 

6. Την αριθ. 17478/10.12.51 απόφαση ίδρυση της ιδι¬ 
ωτικής Επιχείρησης Υπερηλίκων. 

7. Την αρ. 10633/20.8.92 άδεια λειτουργίας όπως τρο¬ 
ποποιήθηκε μεταγενέστερα. 

8. Την από 9.7.56 αίτηση παραίτησης των Υπευθύνων 
της Ιδιωτικής Επιχείρησης Ηλικιωμένων Αντώνιου και Σο¬ 
φίας Καιγιάνη, όπου μεταβιβάζουν την διαχείριση της 
Εταιρείας ΕΛΙΤ που εδρεύει οδός Πιπίνου 91 στον συνερ¬ 
γάτη του Δημήτριο Μαρκονίζο, καταρτισμένο με ανάλογες 
σπουδές. 

9. Την από 9.7.96 αίτηση του Δημητρ'ου Μαρκονίζο για 
να αναλάβει την εν λόγω εταιρεία, συνημμένα υποβλήθη¬ 
καν όλα τα σχετικά δικαιολογητικά, αποφασίζουμε: 

1. Αναθεωρούμε την αριθ. 10633/20.8.92 Απόφαση 
άδειας λειτουργίας, όπως τροποποιήθηκε και συμπληρώ¬ 
θηκε μεταγενέστερα, της Ιδιωτικής Εταιρείας «ΕΛΙΤ» μο¬ 
νάδας Φροντίδας ηλικιωμένων με δύναμη κλινών 95 που 
εδρεύει οδός Πιπίνου 91, ύστερα από το ανωτέρω (8) σχε¬ 
τικό, ως προς την αλλαγή υπευθύνου της διαχείρισης της 
εν λόγω εταιρείας, όπου αναλαμβάνει στο εξής ο Μαρκο- 
νίζος Δημήτριος'του Γεωργίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Ιουλίου 1996 

Ο Νομάρχης 
Δ. ΕΥΣΤΑΘΙΑΔΗΣ 

♦- 

Αριθ. 4590 < 3 ) 

Ψήφιση Οργανισμού Εσωτερικής Υπηρεσίας Συμβουλίου 
Περιοχής της Εδαφικής Περιφέρειας Νομού -άνθης 
(Έδρα Μύκη). 

Ο ΑΝΑΠΛΗΡΩΤΗΣ ΠΕΡ/ΚΟΥ ΔΙΕΥΘ/ΤΗ Ν. ΞΑΝΘΗΣ 
Έχοντας υπόψη: 

1. Τις διατάξεις: (α) των άρθρων 34-38 του Ν. 2190/ 
1994 «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης», β) του άρθρου 
12 του Ν. 1188/81 όπως αντικαταστάθηκε με το άρθρο 
26 του Ν. 1832/1989 και από το άρθρο 8 παρ. 5 του Ν. 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχιακή 
Αυτοδιοίκηση και άλλες διατάξεις», γ) του άρθρου 214 του 
Π.Δ/τος 410/95 «Κωδικοποίηση σε ενιαίο κείμενο νόμου, 
με τίτλο «Δημοτικός και Κοινοτικός Κώδικας» των ισχυου- 
σών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν, δ) του Π.Δ/ 
τος 37α/87 «Μερική επέκταση διατάξεων που ισχύουν για 
τους δημοσίους υπαλλήλους κλπ. 

2. Την 10/1996 απόφαση του Διοικητικού Συμβουλίου 
του Συμβουλίου Περιοχής της Εδαφικής Περιφέρειας Νο¬ 
μού Ξάνθης με την οποία ψηφίζεται ο Οργανισμός Εσωτε¬ 
ρικής Υπηρεσίας του ίδιου Συμβουλίου. 

3. Την σύμφωνη γνωμοδότηση του Υπηρεσιακού Συμ¬ 
βουλίου Π.Ο.Τ.Α. του Νομού που κατωχηρώθηκε στο 

/1996 πρακτικό συνεδρίασης του. 

4. Την 2398/11.4.1996 απόφαση Γ εν. Γ ραμματέα Πε- 
ριφ. Αν. Μακ. Θράκης με την οποία ορίζεται ο Κων/νος 
Σαραντάκος αναπληρωτής του Περιφ/κού Δ/ντή. 

5. Το άρθρο 14 του Ν. 2399/96 αποφασίζουμε: 
Επικυρώνουμε την απόφαση 10/1996 του Διοικητικού 

Συμβουλίου του Συμβουλίου Περιοχής της 4ης Εδαφικής 
Περιφέρειας Νομού Ξάνθης με την οποία ψηφίζει τον Ορ¬ 
γανισμό Εσωτερικής Υπηρεσίας του ίδιου Συμβουλίου Πε¬ 
ριοχής, ο οποίος έχει ως εξής: 

ΜΕΡΟΣ ΠΡΩΤΟ 

Τομείς 

Άρθρον Ιο 

Η όλη Υπηρεσία του συμβουλίου Περιοχής αποτελείται 
από: 

1. Υπηρεσία Προέδρου 

2. Διεύθυνση Υπηρεσιών Συμβουλίου Περιοχής 

Άρθρον 2ο 

Οι οργανωτικοί τομείς του Συμβουλίου Περιοχής διαρ¬ 
θρώνονται ως εξής: 

1. ΥΠΗΡΕΣΙΑ ΠΡΟΕΔΡΟΥ 

1. Γραφείο Γραμματειακής Υποστήριξης και Διοικητι¬ 
κού Συμβουλίου και Εκτελεστικής Επιτροπής. 

2. Ειδικός Συνεργάτης ή Σύμβουλος 

3. Γραφείο Προγραμματισμού 

4. Γραφείο Νομικού Συμβούλου 

2. ΔΙΕΥΘΥΝΣΗ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟ¬ 
ΧΗΣ 


Α. Τμήμα Διοικητικών και Οικονομικών Υπηρεσιών 

1. Γραφείο Γραμματείας, Διοικητικού και Προσωπικού. 

2. Γραφείο Γενικών Εσόδων-Εξόδων και Τέλος Ακίνη¬ 
της Περιουσίας (ΤΑΠ). 

3. Ειδική Ταμειακή Υπηρεσία 

4. Γ ραφείο Προμηθειών 

5. Γραφείο Κοινωνικής Πολιτικής Εκπαίδευσης και Πο¬ 
λιτισμού. 

6. Ειδική Υπηρεσία 

Β. Τμήμα Τεχνικών Υπηρεσιών 

1. Γραφείο μελετών και εκτέλεσης έργων αυτεπιστα¬ 
σίας και συντήρησης. 

2. Γραφείο Κτηματολογικού και Πολεοδομικών Εφαρ¬ 
μογών. 

3. Γραφείο Ηλεκτρομηχανολογικού και Κίνησης 

4. Γραφείο Περιβάλλοντος Κήπων-Δεντροστοιχειών 
και Παιδικών Χαρών. 

5. Γραφείο μηχανογράφησης και πληροφορικής. 

ΜΕΡΟΣ ΔΕΥΤΕΡΟ 

Αρμοδιότητες Διευθύνσεων - Τ μημάτων - Γ ραφείων 
Άρθρο 3ο 

ΥΠΗΡΕΣΙΑ ΠΡΟΕΔΡΟΥ 

Γραφείο Γραμματειακής Υποστήριξης και Διοικητικού 
Συμβουλίου και Εκτελεστικής Επιτροπής. 

Διεξάγει την προσωπική αλληλογραφία του Προέδρου 
του Σ.Π. και τηρεί το αρχείο αυτής. 

Τηρεί ιδιαίτερο πρωτόκολλο εισερχομένων εγγράφων 
τα οποία διεκπεραιώνει στις αρμόδιες υπηρεσίες. 

Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες επιτροπές, Συλλόγους και 
πολίτες. 

Τηρεί ημερολόγιο των προσωπικών επαφών του Προέ¬ 
δρου εντός και εκτός του Σ.Π. 

Παραλαμβάνει από τους υπηρεσιακούς παράγοντες 
τους Φακέλους των εγγράφων που πρέπει να υπογρα- 
φούν από τον Πρόεδρο. 

Αναλαμβάνει την συγγραφή των κειμένων και των επι¬ 
στολών του Προέδρου. 

Ενημερώνει τους Δημότες και γενικά το κοινό για την 
δραστηριότητα και τα εκτελούντα έργα. 

Οργανώνει συνεντεύξεις τύπου και φροντίζει για την γε¬ 
νικότερη εξυπηρέτηση παροχής υπηρεσιών που αφορούν 
το Σ.Π. 

Παρακολουθεί τον ημερήσιο τύπο, επιμελείται για την 
οργάνωση γενικά τελετών δεξιώσεων και γευμάτων. 

Καταρτίζει την ημερήσια διάταξη του Διοικητικού Συμ¬ 
βουλίου σύμφωνα με τα αποστελλόμενα θέματα των υπη¬ 
ρεσιών και κατόπιν οδηγιών του Προέδρου. 

Τηρεί τα πρακτικά των Συνεδριάσεων του Διοικητικού 
Συμβουλίου. 

Υποβάλλει αντίγραφα των λαμβανομένων αποφάσεων 
στη Νομαρχία και μετά την έγκρισή τους τις διαβιβάζει στις 
αρμόδιες υπηρεσίες προς υλοποίησή τους. 

Τηρεί Πρωτόκολλο εγγράφων που απευθύνονται στον 
Πρόεδρο του Διοικητικού Συμβουλίου. 

Τηρεί ευρετήριο αποφάσεων που λαμβάνονται και των 
επ’ αυτών εγκριτικών αποφάσεων των αρμοδίων Αρχών 
και τέλος επιμελείται για την εκτέλεση κάθε εργασίας που 
ανήκει στην αρμοδιότητα του Διοικητικού Συμβουλίου 
όπως απορρέει από τον Κώδικα Δήμων και Κοινοτήτων. 

Καταρτίζει την ημερήσια διάταξη της Εκτελεστικής Επι¬ 
τροπής. 

Επιδίδει έγκαιρα στα μέλη αυτής τις προσκλήσεις για τις 
Συνεδριάσεις. 

Καταχωρεί τα πρακτικά και αποφάσεις στα επίσημα βι¬ 
βλία. 

Τηρεί ευρετήριο αποφάσεων που λαμβάνονται, Πρωτό¬ 
κολλο των εισερχομένων εγγράφων που απευθύνονται 
στον Πρόεδρο της Ε.Ε. και διεξάγει κάθε υπηρεσία αρμο¬ 
διότητας Ε.Ε. που απορρέει από τον Κώδικα Δήμων και 
Κοινοτήτων. 

Ειδικός Συνεργάτης ή Σύμβουλος 

Ασκεί καθήκοντα επιτελικά και δεν έχει ο ίδιος αποφα¬ 
σιστικές αρμοδιότητες οποιοσδήποτε μορφής. 

Παρέχει συμβουλές και διατυπώνει εξειδικευμένες 
γνώμες γραπτά ή προφορικά σε όλους τους τομείς δρα¬ 
στηριότητας του Σ.Π. Για τον σκοπό αυτό παίρνει απ' ευ¬ 
θείας εντολές από τον Πρόεδρο και συνεργάζεται με 
οποιοδήποτε τρόπο με το προσωπικό του Σ.Π. σε όλη του 
την ιεραρχία, το Νομικό Σύμβουλο και άλλους παράγο¬ 
ντες. 

Έχει δικαίωμα να ζητά προφορικά ή γραπτά στοιχεία 
που θα είναι αναγκαία κατά τη γνώμη του για την εκτέλεση 
των εντολών του Προέδρου. 

Υπάγεται ειδικά και αποκλειστικά στη δικαιοδοσία του 
Προέδρου στον οποίο και είναι υποχρεωμένος να δίνει 
λόγο σε κάθε περίπτωση. 

Γ ραφείο Προγραμματισμού - Αξιοποίησης ενέργειας και 
Φυσικών Πόρων 

Καταρτίζει τα προγράμματα εκτέλεσης έργων με επιχο¬ 
ρήγηση από την Ευρωπαϊκή Ένωση για υπηρεσίες του 
Σ.Π. 

Κοστολογεί τα προγράμματα αυτά και υποβάλλει τις τε¬ 
λικές προτάσεις στο Ευρωπαϊκό Κοινοτικό Ταμείο, στη 
Γενική Γραμματεία της Περιφέρειας Αν. Μακεδονίας & 
Θράκης, στη Νομαρχία, στο Υπουργείο Εσωτερικών και 
όπου αλλού χρειάζεται. 

Ενημερώνει το γραφείο εξόδων του Σ.Π. για την ένταξη 
των προγραμμάτων αυτών στον προϋπολογισμό του Σ.Π. 
και του Τμήματος Τεχνικών Υπηρεσιών για την ένταξη τυ¬ 
χόν επιδοτούμενων από την Ευρωπαϊκή Ένωση έργων στο 
ετήσιο τεχνικό πρόγραμμα του Σ.Π. 

Ερευνά για τη δυνατότητα συμμετοχής του Σ.Π. σε διά¬ 
φορα προγράμματα αναπτυξιακού χαρακτήρα που χρημα¬ 
τοδοτούνται από τα διάφορα Ταμεία της Ευρωπαϊκής 
Ένωσης, το Ταμείο Παρακαταθηκών και Δανείων ή άλ¬ 
λους φορείς. 

Παρακολουθεί την εκτέλεση προγραμμάτων που τυχόν 
συμμετέχει το Σ.Π. και χρηματοδοτούνται από την Ευρω¬ 
παϊκή Ένωση ή άλλους φορείς. 

Τηρεί φακέλους όλων των προγραμμάτων και εναρμονί¬ 
ζει εισφορές και εκροές των χρημάτων σύμφωνα με το 
ισχύον λογιστικό των Δήμων και Κοινοτήτων. 

Καταρτίζει προγραμματίζει την αξιοποίηση κάθε είδους 
ενέργειας και εκμετάλλευση φυσικών πόρων της περιο¬ 
χής του Σ.Π. 

Γ ραφείο Νομικού Συμβούλου 

Το γραφείο Νομικού Συμβούλου διευθύνει από τον Νο¬ 
μικό Σύμβουλο του Σ.Π. με κύριο αντικείμενο τις δικαστι¬ 
κές και εξώδικες υποθέσεις με τις οποίες ασχολούνται οι 
Δικηγόροι. Σ’ αυτό το γραφείο υπάγονται οι δικαστικές και 
εξώδικες υποθέσεις που έχουν σχέση με την εφαρμογή 
της νομοθεσίας περί αλλοτριώσεων και έχουν ανάγκη νο¬ 
μικής υποστήριξης προς το συμφέρον του Σ.Π. 

Υπάγονται οι διεκδικητικές αγωγές, ασφαλιστικά μέτρα 
νομικής, αρνητικές και αναγνωριστικές αγωγές. 


Επίσης υπάγονται οι πειθαρχικές υποθέσεις του εν γέ- 
νει υπαλληλικού και ασφαλιστικού προσωπικού του Σ.Π. 
καθώς και οι σχετικές γνωμοδοτήσεις. Επίσης εδώ υπάγο¬ 
νται και οι διαφορές που προκύπτουν από την μη έγκριση 
των όρων του διαγωνισμού καθώς και οι σχετικές γνωμο¬ 
δοτήσεις, τέλος σ’ αυτό υπάγονται υποθέσεις που ανακύ¬ 
πτουν από την εφαρμογή της κείμενης νομοθεσίας και 
υπάγονται στα πολιτικά ή διοικητικά δικαστήρια καθώς και 
οι σχετικές γνωμοδοτήσεις. 

2. ΔΙΕΥΘΥΝΣΗ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟΧΗΣ 
Α. Τμήμα Διοικητικών και Οικονομικών Υπηρεσιών 

Πράίσταται του τμήματος Διοικητικών Υπηρεσιών και 
Οικονομικών του Σ.Π. στο οποίο ανήκουν τα γραφεία Διοι¬ 
κητικού και Οικονομικού προσωπικού μισθοδοσίας και 
ασφάλισης. 

Είναι υπεύθυνοι για τον προγραμματισμό, την οργά¬ 
νωση, τον έλεγχο και τον συντονισμό των παρακάτω γρα¬ 
φείων. Επιμελείται για τον χαρακτηρισμό όλων των εισερ¬ 
χομένων εγγράφων. 

1. Γ ραφείο Γ ραμματείας, Διοικητικού και Προσωπικού 

Το γραφείο αυτό επιμελείται για την παραλαβή, την 
πρωτοκόλληση και συσχέτιση όλων των εισερχομένων και 
εξερχομένων εγγράφων και αιτήσεων καθώς την τήρηση 
των πρωτοτύπων στο αρχείο. Επιμελείται για την τήρηση 
του γενικού αρχείου του Σ.Π. 

Τηρεί μητρώο των προσώπων που διετέλεσαν Πρόεδροι 
και Κοινοτικοί Σύμβουλοι, τηρεί βιβλίο και αρχείο επιτίμων 
Σ.Π. μεριμνά και συντάσει πίνακα εκλογικών τμημάτων σε 
συνεργασία με την Νομαρχία. Μεριμνά για την τοιχοκόλ¬ 
ληση και κοινοποίηση των διακηρύξεων των δημοπρασιών 
και εγγράφων και πιστοποιητικών διαφόρων αρχών. Επι¬ 
μελείται και παρακολουθεί την ορθή ενημέρωση και τή¬ 
ρηση των δεκάτομων (ΣΕΤ) κωδικοποιημένων εγκυκλίων 
(Υπουργείο Εσωτερικών). Φροντίζει για την καθαριότητα 
όλων των εσωτερικών χώρων του Σ.Π. Φροντίζει για την 
συντήρηση των κτιρίων. Υποδέχεται παραλαμβάνει και 
διεκπεραιώνει κάθε είδους προσφυγή ενώπιον παντός 
Διοικητικού Δικαστηρίου της χώρας. Τηρεί βιβλίο εκδιδο- 
μένων αποφάσεων του Προέδρου. 

Τηρεί μητρώο, ευρετήριο και τους ατομικούς φακέλ- 
λους του μονίμου και σε σχέση εργασίας Ι.Δ. προσωπι¬ 
κού. 

Είναι υπεύθυνο για την εφαρμογή όλων των Νόμων και 
διαταγμάτων που αφορούν στο πάσης φύσεως προσωπικό 
του Σ.Π. και ασκεί τις αρμοδιότητες που απορρέουν από 
τον Κώδικα Κατάστασης Δημοτικών και Κοινοτικών Υπαλ¬ 
λήλων (Ν. 1188/81). Εκδίδει τα πιστοποιητικά και τις βε¬ 
βαιώσεις του Προσωπικού. Καταρτίζει τις ονομαστικές κα¬ 
ταστάσεις των υπαλλήλων του Σ.Π. κατά κλάδο και βαθμό. 

Διεκπεραιώνει κάθε υπόθεση που έχει σχέση με την χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π. που φεύγουν από την 
Υπηρεσία καθώς και αναγνώριση και εξαγορά της προϋ¬ 
πηρεσίας του, όπως και κάθε υπόθεση που έχει σχέση με 
την συνταξιοδότηση του Ι.Δ. προσωπικού και την κατα¬ 
βολή της προβλεπομένης από τον Νόμο αποζημίωσης. 

Εισηγείται στον Πρόεδρο για τα προσωπικά αιτήματα 
των υπαλλήλων. 

Εκδίδει ή κοινοποιεί εγκυκλίους που αφορούν την υπη¬ 
ρεσιακή κατάσταση του προσωπικού και το ενημερώνει 
για τα προγράμματα επιμόρφωσης. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

Φροντίζει για την ορθολογική κατανομή του προσωπι- 

κού ώστε να λειτουργούν εύρυθμα οι υπηρεσίες. 

Παρέχει υπηρεσίες που αφορούν στην μεταφορά μαθη¬ 
τών με σχολικά λεωφορεία. 

2. Γραφείο Γενικών Εσόδων - Εξόδων και Τέλος Ακίνητης 
Περιουσίας (ΤΑΠ). 

Καταρτίζει σε συνεργασία με τις αρμόδιες υπηρεσίες 
του Σ.Π. τον Προϋπολογισμό Εσόδων - Εξόδων και υπο¬ 
βάλλει έγκαιρα αρμοδίως. Παρακολουθεί την πορεία 
εκτέλεσης του προϋπολογισμού Εσόδων - Εξόδων, ειση- 
γείται την αναμόρφωσή του, την εγγραφή νέων εσόδων 
και την χορήγηση συμπληρωματικών πιστώσεων. Συγκε¬ 
ντρώνει και εντάσσει στο Μηχανογραφικό σύστημα όλα τα 
στοιχεία του Προϋπολογισμού. Παρακολουθεί την πορεία 
των Εξόδων, ενημερώνει εγκαίρως τις αρμόδιες υπηρε¬ 
σίες και συντάσει τις δαπάνες όταν οι εγκεκριμένες απορ- 
ροφούνται. Τηρεί Αρχείο ετησίων απολογισμών Εσόδων - 
Εξόδων του Σ.Π. σύμφωνα με τα απολογιστικά στοιχεία 
που συντάσσει το Ταμείο. Προγραμματίζει και παρακο¬ 
λουθεί την πορεία των Εσόδων-Εξόδων του Προϋπολογι¬ 
σμού και εισηγείται τη σωστή κατανομή των πιστώσεων 
και απορρόφηση των δαπανών για την εκτέλεση έργων, 
προμηθειών καθώς και την κίνηση του χρέους και της πε¬ 
ριουσίας γενικά. Συγκεντρώνει στατιστικά στοιχεία που 
αναφέρονται γενικά στα οικονομικά ζητήματα που αφο¬ 
ρούν το Σ.Π. και είναι χρήσιμα για τις προβλέψεις του 
προϋπολογισμού. Παρακολουθεί τα εγκεκριμένα δάνεια 
του Σ.Π. και τηρεί πίνακες ετησίων τοκοχρεωλυτικών δό¬ 
σεων για κάθε περίπτωση ενημερώνοντας πάντοτε το τα¬ 
μείο του Σ.Π. Εισηγείται την αναμόρφωση του προϋπολο¬ 
γισμού με την εγγραφή νέων εσόδων και τη χορήγηση συ¬ 
μπληρωματικών εκτάκτων πιστώσεων. Επιμελείται της 
ασφάλισης των κινητών και ακινήτων του Σ.Π. Φροντίζει 
για την υπογραφή των Χρηματικών Ενταλμάτων από τον 
Πρόεδρο, την καταχώρησή τους στο μηχανογραφικό σύ¬ 
στημα και την αρχειοθέτηση των Χ.Ε.Π. με τα δικαιολογη- 
τικά τους. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για δυνατότητα έκδοσης Χ.Ε.Π. Ασχολείται με την προμή¬ 
θεια πόσης φύσεως υλικού, εκτός του υλικού των έργων, 
που είναι απαραίτητο για τις υπηρεσίες του Σ.Π. και προ¬ 
σπαθεί να επιτυγχάνει τη συμφερότερη τιμή με την παρα¬ 
κολούθηση των τιμών της αγοράς, χωρίς να παραγνωρίζει 
την ποιότητά του προς προμήθεια υλικού. 

3. Ειδική Ταμειακή Υπηρεσία 

Το Ταμείο διεξάγει με το Τμήμα και προσωπική ευθύνη 
του ειδικού ταμία και με τα κατά νόμο διοριζόμενα πρό¬ 
σωπα (Διαχειριστές, Εισπράκτορες κ.λ.π.) την Ταμειακή 
Υπηρεσία σύμφωνα με τις διατάξεις του Δ.Κ.Κ. και αυτές 
περί οικονομικής διοίκησης και λογιστικού. Ενεργεί τις 
πληρωμές με βάση τα οικεία χρηματικά εντάλματα προς 
τρίτους, καθώς και τις πληρωμές των αποδοχών των οργα¬ 
νικών, ημερομισθίων και επί συμβάσει γενικά εργαζομέ¬ 
νων στο Σ.Π. Οι διαχειριστές αποδίδουν στον Ταμία και 
στο Λογιστήριο της Ταμειακής Υπηρεσίας τις πραγματο- 
ποιηθείσες πληρωμές, παραδίδοντας σ’ αυτό τα εξοφλη- 
θέντα και θεωρηθέντα από τον Ταμία χρηματικά εντάλ¬ 
ματα. Επιμελείται για την είσπραξη όλων των βεβαιουμέ- 
νων εσόδων του Σ.Π. εντός και εκτός του Καταστήματος 
και ειδικότερα ελέγχει τους χρηματικούς τίτλους και εκδί¬ 
δει τριπλότυπα αποδεικτικών παραλαβής εισπρακτέων 
εσόδων. Ελέγχει όλα τα εκδιδόμενα από το Γ ραφείο Εξό¬ 
δων χρηματικά εντάλματα πληρωμών σύμφωνα με τις δια¬ 
τάξεις του Νόμου «Περί Οικονομικής Διοικήσεως και Λογι¬ 


στικού των Δήμων και Κοινοτήτων». 

Μετά από πλήρη έλεγχο θεωρεί, υπογράφει και σφραγί¬ 
ζει τα εντάλματα πληρωμών και τα διαβιβάζει στον Ταμία 
για την ενέργεια των πληρωμών από τους αρμόδιους Δια¬ 
χειριστές οι οποίοι υπάγονται απ’ ευθείας στον Ταμία. Συ¬ 
γκεντρώνει και καταχωρεί στα οικεία λογιστικά βιβλία και 
εισάγει στον Μηχανογραφικό Υπολογιστή όλες τις εισπρά¬ 
ξεις και πληρωμές του Σ.Π. Καταρτίζει τις μηνιαίες απολο¬ 
γιστικές καταστάσεις εισπραχθέντων εισπρακτέων εσό¬ 
δων, καθώς και των πληρωθέντων χρηματικών ενταλμά¬ 
των κατά κεφάλαια και άρθρα του Προϋπολογισμού και 
στο τέλος κάθε έτους καταρτίζει τον απολογισμό των εσό¬ 
δων και εξόδων του Σ.Π. Γενικά κάθε στιγμή έχει την ευ¬ 
θύνη να παρέχει στον Πρόεδρο του Σ.Π. την ακριβή εικόνα 
των εσόδων και εξόδων του Σ.Π. Ελέγχει τα πάσης φύ¬ 
σεως έσοδα. Κάνει λογιστική τακτοποίηση των εισπρά¬ 
ξεων που γίνονται από τα οικεία όργανα. Εκδίδει γραμμά¬ 
τια χρηματικών λογαριασμών «Τακτοποιητέες Εισπράξεις» 
και παραδίδει αυτά στο Διαχεριστικό Γ ραφείο. Κατατάσσει 
το σύνολο των εισπράξεων ημερησίως στους πέντε (5) τη¬ 
ρούμενους λογαριασμούς, κατά κατηγορία εσόδων. Πα- 
ραδίδει και ταξινομεί στο χώρο του αρχείου τα χρησιμοποι- 
ηθέντα τριπλότυπα εισπράξεων, μαζί με τις συνοδεύου- 
σες ημερήσιες και ανακεφαλαιωτικές καταστάσεις των 
πρωτοτύπων για έλεγχο όσες φορές ζητηθεί από το Ελε¬ 
γκτικό Συνέδριο και των αντιγράφων αυτών για το αρχείο. 
Στο τέλος κάθε έτους καταρτίζει εγκαίρως τον απολογι¬ 
σμό των εν γένει εσόδων - εξόδων του Σ.Π. και τον υπο¬ 
βάλλει στην Εκτελεστική Επιτροπή και στην Περιφερειακή 
Διεύθυνση. 

Ειδικότερα ο Ταμίας εποπτεύει την τήρηση των προβλε- 
πομένων από τις οικείες διατάξεις λογιστικών και ταμια¬ 
κών βιβλίων, παρακολουθεί την όλη κίνηση των εσόδων 
και εξόδων, ευθυνόμενος για κάθε παρατυπία ή παρά¬ 
λειψη και ρυθμίζει τα της χρηματικής διαχείρισης των δια¬ 
χειριστικών και εισπρακτόρων οργάνων. Μέριμνα για την 
απόδοση των υπέρ του Δημοσίου και τρίτων, φόρων, τε¬ 
λών και κρατήσεων γενικά που γίνονται επί της είσπραξης 
εσόδων και πληρωμής εξόδων του Σ.Π., καθώς και των συ- 
νειοπραττομένων γενικά εσόδων του Δημοσίου και τρίτων 
και τηρεί όλα τα απαραίτητα για το σκοπό αυτό βιβλία. Εί¬ 
ναι προσωπικά υπεύθυνος για την περιουσία του Σ.Π. σε 
μετρητά, χρεόγραφα αυτών σε Τραπεζικού Οργανισμούς 
καθώς και τη φύλαξη και διατήρηση των διαφόρων παρα¬ 
καταθηκών και εγγυήσεων. Μεριμνά για την εμπρόθεση 
αγορά όλων των ασφαλιστικών εισφορών των εργαζομέ¬ 
νων στο Σ.Π., τα οποία παραδίδει στο γραφείο Διοικητικού 
για την έγκαιρη επικόλλησή τους. Υποβάλλει τριμηνιαίως 
στην Ε.Ε. λογαριασμούς των εσόδων και εξόδων του Σ.Π. 
για σχετικό έλεγχο. Στους τριμηνιαίους λογαριασμούς 
πρέπει να εμφανίζονται κατ' είδος τα βεβαιωθέντα έσοδα, 
οι πραγματοποιηθείσες εισπράξεις και τα υπόλοιπα προς 
είσπραξη, καθώς και οι ενταλθείσες και ενεργηθείσες 
πληρωμές κατ’ είδος εξόδου, τα πληρωτέα υπόλοιπα και 
το χρηματικό υπόλοιπο του Ταμείου. Διεξάγει την οικονο¬ 
μική, λογιστική και ταμιακή διαχείριση όλων των Νομικών 
προσωπικών των Ο.Τ.Α. που απαρτίζουν το Σ.Π. και των 
Νομικών τους Προσώπων, που προβλέπεται η διεξαγωγή 
της από την εκάστοτε ισχύουσα νομοθεσία. 

4. Γ ραφείο Προμηθειών 

Ασχολείται με την προμήθεια πάσης φύσεως υλικού 
(εκτός των υλικών των έργων) που είναι απαραίτητο για 
την Υπηρεσίες του Σ.Π. και προσπαθεί να επιτυγχάνει την 
συμφερότερη τιμή με την παρακολούθηση των τιμών της 

αγοράς χωρίς να παραγνωρίζει την ποιότητα ως προς την 
προμήθεια υλικού. Μεριμνά για την έκδοση των σχετικών 
εντολών προμηθειών, την σύνταξη των πρωτοκόλλων του 
πάσης φύσης υλικού των έργων και την υπογραφή τους 
από τις αντίστοιχες επιτροπές παραλαβής. Την φύλαξη 
του υλικού στην αποθήκη του Σ.Π. και την καταχώρησή 
του στα εκεί βιβλία αποθήκης. 

Διαχειρίζεται και παρακολουθεί την διακίνηση των δια¬ 
φόρων ειδών και τηρεί ανάλογο βιβλίο. Εισηγείται την εκ¬ 
ποίηση του άχρηστου παλαιού υλικού και την διαγραφή 
του από τα αντίστοιχα βιβλία. Μεριμνά για την έγκαιρη 
ανανέωση των υλικών που πρόκειται να εξαντληθούν. Διε¬ 
ξάγει δημοπρασίες ή πρόχειρους διαγωνισμούς. Συντάσ¬ 
σει συμβάσεις με τους προμηθευτές, μεριμνά για την κοι¬ 
νοποίησή τους στους αρμόδιους και παρακολουθεί την τή¬ 
ρηση των όρων των συμβάσεων, για την παράδοση υλικών 
μέσα στις οριζόμενες προθεσμίες και την επιβολή ποινι¬ 
κής ρήτρας σε περίπτωση εκπρόθεσμων παραδόσεων 
όπως καθορίζεται στις συμβάσεις ή στις διακηρύξεις. Πα- 
ραλαμβάνει τις εγγυητικές επιστολές από τους προμη¬ 
θευτές και μεριμνά για την επανάληψη δημοπρασίας όταν 
η πρώτη αποβεί άκαρπος. Και μεριμνά για τη δημοσίευση 
στον ημερήσιο τύπο. 

5. Γραφείο Κοινωνικής Πολιτικής και Εκπαίδευσης και 
Πολιτισμού 

Επιβλέπει και συντονίζει τη λειτουργία κατασκηνώσεων 
του Σ.Π. Εισηγείται την καλύτερη οργάνωση και τη μεγα¬ 
λύτερη απόδοση του έργου των κατασκηνώσεων. Μεριμνά 
για την άσκηση κοινωνικής πολιτικής για άτομα με ειδικές 
ανάγκες. Διοργανώνει εορτές για τους υπαλλήλους του 
Σ. Π. και τις οικογένειές τους. Διερευνά κυ ρίως τις κοινωνι¬ 
κές ανάγκες ή προβλήματα και συντάσσει μελέτες για την 
κάλυψη αναγκών στην περιφέρεια του Σ.Π. Συμβουλευτι¬ 
κός σταθμός, Σεμινάρια για την καταπολέμηση των ναρ¬ 
κωτικών κ.λ.π. Οργανώνει, δημιουργεί και εποπτεύει τους 
Παιδικούς Σταθμούς, Σταθμούς φροντίδας παιδιών με ει¬ 
δικές ανάγκες, Παιδικές Κατασκηνώσεις, Κατασκηνώσεις 
ηλικιωμένων, ΚΑΠΗ κ.λ.π. Διεκπεραιώνει την αλληλογρα¬ 
φία, τηρεί πρωτόκολλο, αρχείο και κάνει τις ανάλογες ει¬ 
σηγήσεις. Οργανώνει σεμινάρια, εκδηλώσεις σε συνεργα¬ 
σία με φορείες και ιδρύματα. Ασχολείται με τα προβλή¬ 
ματα που έχουν σχέση με τρεις βαθμίδες της εκπαίδευ¬ 
σης, με όλες τις αρμοδιότητες που έχουν παραχωρηθεί 
στους Ο.Τ.Α. με το Ν. 1566/85 και 2218/94. Χορηγεί 
κατά το Νόμο τις συναφείς πιστώσεις του προϋπολογι¬ 
σμού του Σ.Π. ανάλογα με τις λειτουργικές δαπάνες των 
σχολείων και σύμφωνα με την απόφαση του Νομαρχιακού 
Συμβουλίου. Ασχολείται με διάφορα προγράμματα που 
μπορεί να γίνουν στα σχολεία (σκάκι, ξεναγήσεις, ομιλίες 
γύρω από τα προβλήματα της νεολαίας κ.λ.π.). Μεριμνά 
για τη συγκρότηση και σύγκληση της Εκτελεστικής Επι¬ 
τροπής Παιδείας, την τήρηση των πρακτικών των συνε- 
δριάσεών της, υλοποίηση των αποφάσεων της Επιτροπής, 
αρμοδιότητα της οποίας είναι η χορήγηση λειτουργικών 
δαπανών, η κατανομή μαθητικού δυναμικού, οργάνωση 
και λειτουργία των σχολείων, έγκριση απολογισμών των 
Σχολικών Επιτροπών. 

6. Ειδική Υπηρεσία 

Το αντικείμενο του γραφείου της Ειδικής Υπηρεσίας 
του Σ.Π. είναι ο έλεγχος της τήρησης των διατάξεων που 
αφορούν την λειτουργία των πάσης φύσεως επιτηδευμά¬ 
των και επαγγελμάτων. Ο έλεγχος των υγρών, στερεών και 
αερίων αποβλήτων, της ρύπανσης των υδάτων. Ο έλεγχος 


πάνω σε θέματα τήρησης των κανονιστικών διατάξεων 
όλων των υπηρσιών του Σ.Π. 

Β. Τμήμα Τεχνικών Υπηρεσιών 

Προϊστάμενος των Τεχνικών Υπηρεσιών προΐσταται των 
Τεχνικών Υπηρεσιών. Προσυπογράφει όλα τα έγγραφα 
αρμοδιότητος του τμήματός του με τον Πρόεδρο. 

1. Γραφείο μελετών και εκτέλεσης έργων και αυτεπι¬ 
στασίας και συντήρησης 

Μεριμνά για τη σύνταξη των αρχιτεκτονικών, στατικών 
και ηλεκτρομηχανολογικών μελετών των κτιριακών έργων 
που εκτελούνται με εργολαβίες ή αυτεπιστασία. Εκπονεί 
μελέτες για τους κοινόχρηστους χώρους που πρόκειται να 
αξιοποιηθούν (Πλατείες, Άλση, Πάρκα, Υπαίθριες αθλητι¬ 
κές εγκαταστάσεις κ.λ.π.). Καταρτίζει τις μελέτες συντή¬ 
ρησης οδών, πεζοδρόμων και πεζοδρομίων. Μεριμνά για 
τη σύνταξη των τευχών δημοπράτησης, την έκδοση οικο¬ 
δομικών αδειών, την θεώρηση των συντασσομένων μελε¬ 
τών και στη συνέχεια δημοπράτηση των έργων από την 
επιτροπή δημοπρασιών της Εκτελεστικής Επιτροπής. Εκ¬ 
δίδει άδειες και λαμβάνει τις εγγυητικές επιστολές για την 
εκτέλεση από τρίτους διαφόρων εργασιών επί Κοινοτικών, 
Επαρχιακών οδών και πλατειών (επισκευή ή διαρρύθμιση 
εγκαταστάσεως ύδρευσης, ηλεκτροφωτισμού, τηλεπικοι¬ 
νωνιών, φυσικού αερίου κ.λ.π.) και μεριμνά για την αποκα¬ 
τάσταση από αυτούς τομών και φθορών που επιφέρουν 
στους δρόμους και πεζοδρόμια, επιστρέφοντας τις εγγυη¬ 
τικές επιστολές μετά την πλήρη αποκατάστασή τους. Με¬ 
ριμνά για την παράδοση των ολοκληρωμένων μελετών στο 
γραφείο εκτέλεσης έργων. Είναι αρμόδιο για θέματα που 
σχετίζονται με συντριβάνια, στέγαστρα, κινητά προστεγά¬ 
σματα, περίπτερα κ.λ.π. Χορηγεί στους ενδιαφερομένους 
για την ανέγερση οικοδομών στοιχεία του υψομετρικού 
σχεδίου της Πόλης. Ερευνά, μελετά και αξιολογεί τα 
υπάρχοντα παραδοσιακά κτίρια του Σ.Π. και συντάσσει τις 
σχετικές μελέτες αποκατάστασης και αξιοποίησής τους. 
Τηρεί πίνακα όλων των σχολικών κτιρίων της περιοχής του 
Σ.Π. Α/θμιας και Β/θμιας εκπαίδευσης. Καταρτίζει μελέ¬ 
τες επισκευών και επεκτάσεως των σχολικών κτιρίων. Κα¬ 
ταρτίζει πίνακα των απαραίτητων επεμβάσεων για μικροε- 
πισκευές των σχολικών κτιρίων μέσω σχολικών επιτρο¬ 
πών. 

Μελετά για την παραλαβή των μελετών των σχετικών 
φακέλων των έργων μετά την δημοπράτησή τους καθώς 
και την σύνταξη και υπογραφή των συμβάσεων των έργων. 
Επιβλέπει την εκτέλεση των έργων και ασκεί ποιοτικό και 
ποσοτικό έλεγχο των κατασκευών σύμφωνα με τα προ- 
βλεπόμενα από τις μελέτες, τα συμβατικά τεύχη και τη 
σχετική νομοθεσία. Εισηγείται προς προϊστάμενο τεχνι¬ 
κών υπηρεσιών του Σ.Π. για τον ορισμό επιβλέποντος μη¬ 
χανικού για κάθε έργο που έχει δημοπρατηθεί. Μεριμνά 
για την τήρηση χρονοδιαγραμμάτων κατασκευής των έρ¬ 
γων. Ελέγχει και θεωρεί τις υποβαλλόμενες από τους ερ¬ 
γολάβους πιστοποιήσεις εκτελεσθεισών εργασιών, την 
προώθηση λογαριασμών για θεώρηση και την υπογραφή 
τους από τους αρμόδιους παράγοντες και τον Πρόεδρο 
και την προώθησή τους για την έκδοση εντάλματος πλη¬ 
ρωμής. Μεριμνά για την παραλαβή των περατουμένων έρ¬ 
γων από τις αρμόδιες επιτροπές και για την αρχειοθέτηση 
των σχετικών φακέλων. 

Επιβλέπει την σωστή εκτέλεση των απαραίτητων επεμ¬ 
βάσεων για την αποκατάσταση παραδοσιακών κτιρίων. 
Μεριμνά για την συντήρηση των μνημείων και κοιμητηρίων 
του Σ.Π. Μεριμνά για την κατασκευή των έργων με αυτεπι- 

στασία κατανέμοντας χο εργατοτεχνικό προσωπικό στα 
διάφορα έργα ανάλογα με τις ανάγκες και τον προγραμμα¬ 
τισμό των έργων. Τηρεί απογραφικά στοιχεία προόδου και 
κόστους των έργων και παρακολουθεί την συμβατικότητα 
του κόστους με τις προβλέψεις των μελετών. Μεριμνά για 
την προμήθεια των υλικών και εργαλείων που είναι απα¬ 
ραίτητα για την εκτέλεση των έργων ή που ενσωματώνο¬ 
νται σ’ αυτά. Συντάσσει τις προς τούτο απαιτούμενες με¬ 
λέτες, παρακολουθεί τους λογαριασμούς, τιμολόγια κ.λ.π. 
Συντάσσει τελικές επιμετρήσεις που ακολουθούν την 
αποπεράτωση των έργων και μεριμνά για την παραλαβή 
των έργων. Μεριμνά για την συντήρηση του οδικού δι¬ 
κτύου του Σ.Π. και άμεση αποκατάσταση των παρουσιασ¬ 
μένων φθορών στα οδοστρώματα και τα πεζοδρόμια. Δια¬ 
θέτει συνεργεία τεχνιτών για τις άμεσες επεμβάσεις στα 
σχολικά κτίρια. 

2. Γραφείο Κτηματολογικού και ΓΙολεοδομικών Εφαρ¬ 
μογών 

Τηρεί τα κτηματολογικά όλου του Σ.Π. και δίδει τις κα¬ 
τάλληλες πληροφορίες προς τους πολίτες. Εφαρμόζει το 
εθνικό κτηματολόγιο σε συνεργασία με κάθε αρμόδια 
υπηρεσία. Στο γραφείο αυτό ανήκει η συγκέντρωση των 
πάσης φύσεως τίτλων ακίνητης και κοινόχρηστης περιου¬ 
σίας του Σ.Π. και σύνταξη σχετικού για κάθε ακίνητο σχε¬ 
διαγράμματος. Η κατάρτιση για κάθε ακίνητο του Σ.Π. φα¬ 
κέλου που περιλαμβάνει όλα τα στοιχεία που θεμελειώ- 
νουν στο ακίνητο δικαιώματα ιδιοκτησίας του Σ.Π. Η περι¬ 
φρούρηση επί της ακίνητης περιουσίας των δικαιωμάτων 
κυριότητας νομής και κατοχής από το Σ.Π. Η κατάρτιση 
των ιδιαιτέρων φακέλων για κάθε ένα από τους κοινόχρη¬ 
στους χώρους που περιέχουν όλα τα στοιχεία στα οποία 
στηρίζονται τα δικαιώματα του Σ.Π. καθώς και τα σχετικά 
για καθένα από αυτούς σχεδιαγράμματα. Η κατάρτιση 
κτηματολογίου όλων των ακινήτων του Σ.Π. Η μέριμνα για 
την αποστολή όλων των στοιχείων που συνιστούν αγορές, 
απαλλοτριώσεις στο γραφείο εξόδων για έκδοση όλων των 
σχετικών ενταλμάτων πληρωμής. Γενικά έχει την ευθύνη 
για την διατήρηση και την προστασία της περιουσίας του 
Σ.Π. 

Τηρεί πρωτόκολλο των υποβαλλομένων φακέλων 
αδειών. Παρακολουθεί τη διακίνησή τους. Τηρεί αρχείο 
όλων των παλαιών φακέλων. Ελέγχει τα σχέδια που συνο¬ 
δεύουν την αίτηση για την έκδοση οικοδομικής άδειας από 
άποψη όρων δόμησης. Ελέγχει τις υποβαλλόμενες προς 
έγκριση τεχνικές εκθέσεις και διαγράμματα εφαρμογής. 
Ελέγχει κατά Γ.Ο.Κ. τα υποβαλλόμενα σχέδια που συνο¬ 
δεύουν την αίτηση για έκδοση οικοδομικής άδειας και κά¬ 
νει αρχιτεκτονικό έλεγχο. Παρακολουθεί τα έργα κατά τη 
διάρκεια κατασκευής. Ελέγχει τις στατικές μελέτες που 
συνοδεύουν την αίτηση για έκδοση οικοδομικής άδειας. 
Χαρακτηρίζει και κινεί τη διαδικασία κατεδάφισης επικιν¬ 
δύνων κτισμάτων. Χαρακτηρίζει τα αυθαίρετα με ειδικές 
επιτροπές. Επιβάλει τα τυχόν πρόστιμα. Εκδικάζει τυχόν 
ενστάσεις. Τηρεί τη διαδικασία κατεδάφισης των αυθαι¬ 
ρέτων που κατά νόμο πρέπει να κατεδαφισθούν. Ενημε¬ 
ρώνει τους δημότες σε θέματα διαταγμάτων και όρων δό¬ 
μησης. Ελέγχει την αρτιότητα και οικοδομησιμότητα οικο¬ 
πέδων. 

3. Γραφείο Ηλεκτρομηχανολογικού και Κίνησης 

- Γραφείο Ηλεκτρολογικό 

Μεριμνά για την σύνταξη των πάσης φύσεως μελετών 
ηλεκτρομηχανολογικών έργων και κτιριακών εγκαταστά¬ 
σεων (φωτισμός, θέρμανση, ανελκυστήρες, κλιματισμός, 


καθώς και τη λειτουργία των συντριβανιών). Μεριμνά για 
τη σύνταξη, μελετών νέων έργων φωτισμού κοινοχρήστων 
χώρων, οδών, αλσών και λοιπών χώρων της πόλεως. Μερι¬ 
μνά για την σύνταξη των τευχών δημοπράτησης των συ- 
ντασσομένων μελετών, για τη θεώρηση των μελετών και 
στη συνέχεια για τη δημοπράτησή των ενώπιον της Επι¬ 
τροπής Δημοπρασιών της Εκτελεστικής Επιτροπής. Συ¬ 
νεργάζεται με το γραφείο μελετών του Τμήματος σε ότι 
αφορά τις ηλεκτρομηχανολογικές εγκαταστάσεις των κτι¬ 
ρίων. Μεριμνά για την εκτέλεση με οιονδήποτε τρόπο (ερ¬ 
γολαβία ή αυτεπιστασία) των έργων ηλεκτροφωτισμού σε 
κτίρια, οδούς, πλατείες, άλση και λοιπούς κοινόχρηστους 
χώρους της πόλης, καθώς και των ηλεκτρομηχανολογικών 
εγκαταστάσεων των κτιρίων και συντριβανιών. Συντάσσει 
και φροντίζει για την υπογραφή των σχετικών συμβάσεων, 
προγραμματίζει την εκτέλεση των έργων, την επίβλεψη 
της εκτελέσεώς τους, την τήρηση του χρονοδιαγράμμα¬ 
τος αποπεράτωσης, τη διενέργεια των παραλαβών και την 
τήρηση των φακέλων των έργων. Παρακολουθεί τις πι¬ 
στώσεις για κάθε έργο μέσα στα πλαίσια του εγκεκριμέ¬ 
νου προϋπολογισμού. Ασχολείται με την αποκατάσταση 
των βλαβών, τη συντήρηση των βλαβών, τη συντήρηση των 
υπαρχουσών ηλεκτρικών εγκαταστάσεων σε κτίρια και 
κοινοχρήστους γενικά χώρους καθώς και των ηλεκτρομη- 
χανολογικών εγκαταστάσεων, κτιρίων και συντριβανιών. 
Είναι υπεύθυνο για τη μικροφωνική κάλυψη των υπαίθριων 
εκδηλώσεων του Σ.Π. και τη συντήρηση και λειτουργία των 
μηχανημάτων αυτών μαζί και με αυτά που είναι μόνιμα 
εγκατεστημένα σε κτίρια του Σ.Π. Τηρεί φακέλους γενο- 
μένων επισκευών και συντηρήσεων. 

Υποβάλλει στοιχεία στο Γ ραφείο Μελετών, προϋπολο¬ 
γισμού, παρακολούθηση πιστώσεων κ.λ.π.. 

- Γραφείο Μηχανολογικό και Κίνησης 

Το γραφείο έχει αρμοδιότητα τον προγραμματισμό, συ¬ 
ντονισμό και υλοποίηση του ετησίου ενιαίου προγράμμα¬ 
τος προμηθειών που αφορά τον τεχνικό εξοπλισμό σε πά¬ 
σης φύσεως τροχαίο υλικό και μηχανήματα όλων των υπη¬ 
ρεσιών του Σ.Π., καθώς και τη παρακολούθηση, διεκπε¬ 
ραίωση όλων των οικονομικών υποχρεώσεων που προκύ¬ 
πτουν από τις καθημερινές ανάγκες των υπολοίπων τμη¬ 
μάτων και γραφείων (μηχανήματα, εργαλεία, ανταλλα¬ 
κτικά, καύσιμα κ.λ.π.). Με τα συνεργεία επισκευών, μερι¬ 
μνά για επισκευή και συντήρηση όλου του τροχαίου υλικού 
του Σ.Π.. Φροντίζει ώστε ανά πάσα στιγμή το διατιθέμενο 
τροχαίο υλικό (αυτοκίνητα, μηχανήματα κ.λ.π.) στις υπη¬ 
ρεσίες του Σ.Π. να είναι πάντοτε σε άριστη κατάσταση για 
την ομαλή λειτουργία. Επισημαίνει τυχόν βλάβες του τρο¬ 
χαίου υλικού, οι οποίες προέρχονται από κακή χρήση των 
χειριστών (οδηγών κ.λ.π.) και τα αναφέρει για τυχόν κατα¬ 
λογισμούς. Με το κατάλληλο τεχνικό προσωπικό, φροντί¬ 
ζει για την επισκευή όλων των μηχανών και μηχανημάτων 
των γραφείων του Σ.Π. (φωτοτυπικά μηχανήματα, πολυ¬ 
γράφους, γραφομηχανές, αριθμομηχανές, ωρολόγια πα¬ 
ρουσίας προσωπικού κ.λ.π.) Στο γραφείο αυτό υπάγονται 
όλοι οι οδηγοί αυτοκινήτων του Σ.Π. καθώς και οι χειριστές 
των μηχανημάτων. Φροντίζει για τη διάθεση οδηγών και 
αυτοκινήτων στις υπηρεσίες του Σ.Π. που το ζητούν. Δια¬ 
χειρίζεται την προμήθεια καυσίμων για τη κίνηση των μη¬ 
χανημάτων καθώς και για οιανδήποτε άλλη χρήση. 

4. Γραφείο Περιβάλλοντος Κήπων - Δενδροστοιχειών 
και Παιδικών Χαρών 

Μεριμνά για προγραμματισμό της φυσικής παραγωγής ή 
εξασφάλισης συναφών υλικών και μέσων για την εκτέλεση 

έργων ανάπτυξης και συντήρησης πρασίνου αστικών κοι¬ 
νοχρήστων χώρων. Για τη συνεχή παραγωγή ποσότητας 
και ποιότητας δυτικών ειδών και ποικιλιών με βάση τις με¬ 
λέτες ανάπτυξης και συντήρησης πρασίνου αστικών κοι¬ 
νοχρήστων χώρων. Για την ανάπτυξη διεθνών σχέσεων 
ανταλλαγής φυτικών ειδών και φυτοτεχνικής εμπειρίας. 
Τηρεί αρχείο φυτοπαθολογίας, φαρμακολογίας, λιπασμα- 
τολογίας, εδαφολογίας κ.λ.π.. 

Συντάσσει προγράμματα εκπαίδευσης ολοκλήρου του 
προσωπικού σε γενικά θέματα με εκπαιδευτές το επιστη¬ 
μονικό προσωπικό του Τμήματος, σε συνεργασία με το 
γραφείο προσωπικού. Μεριμνά για τον καθορισμό, σχε¬ 
δίασμά και ανάλυση της φυτευτικής λύσης έργων διαμόρ¬ 
φωσης πλατειών, αλσών, δενδροστοιχειών, πεζόδρομων, 
κλιμάκων, με γνώμονα τις οικολογικές και λειτουργικές 
απαιτήσεις του φυτικού πληθυσμού για την ασφαλή και 
αποτελεσματική ένταξη του πρασίνου στο σύνολο των λει¬ 
τουργιών που εξυπηρετεί το κάθε έργο και έχει στόχο την 
αναβάθμιση της ποιότητας ζωής μέσα στον αστικό χώρο. 
Για την επίβλεψη της εφαρμογής των μελετών (κατα¬ 
σκευή, συντήρηση) σε συνεργασία με το γραφείο Εκτέλε¬ 
σης Έργων. Γ ια την έγκαιρη πληροφόρηση για τις συλλογι¬ 
κές ανάγκες σε υλικό και μεριμνά για τη σύνταξη μελετών 
ή κίνηση διαδικασιών για την εξασφάλιση των υλικών και 
μέσων, μαζικά ή επιμέρους για εκτεταμένες ανάγκες. Τη¬ 
ρεί αρχείο υλικών και προδιαγραφών αυτών με συνεχή 
ενημέρωση. Τηρεί αρχείο μελετών προμηθειών. Τηρεί αρ¬ 
χείο προμηθευτών. Τηρεί ετήσιο προϋπολογισμό δαπα¬ 
νών σε υλικά και μέσα. Τηρεί αρχείο μελετών και φωτο¬ 
γραφιών. Είναι υπεύθυνο για τη συντήρηση και εκτέλεση 
έργων πρασίνου των κοινοχρήσεων χώρων, πεζοδρόμων 
και κλιμάκων, νησίδων, ζαρτινιέρων σύμφωνα με τις μελέ¬ 
τες. Έχει την ευθύνη της ποιοτικής και ποσοτικής απόδο¬ 
σης των συνεργείων και παρουσίας των εργαζομένων. 
Φροντίζει σε συνεργασία με τα άλλα γραφεία του Σ.Π., για 
την άρτια λειτουργία των χώρων των πλατειών, υποδεικνύ¬ 
οντας τυχόν ελλείψεις. Εκτελεί μικρά έργα στήριξης πρα¬ 
σίνου και ελαφριάς συντήρησης όλων των στοιχείων που 
συνθέτουν τον κοινόχρηστο χώρο και εφόσον διατίθεται 
ανάλογη ειδικότητα στο γραφείο. Είναι υπεύθυνο για τη 
συντήρηση και εκτέλεση έργων πράσινου στα άλση και με¬ 
γάλους χώρους, που η δομή τους είναι διαφορετική από 
τους χώρους πρασίνου των πλατειών σύμφωνα με τις με¬ 
λέτες. Έχει την ευθύνη της οργάνωσης και λειτουργίας 
των μικρών ζωολογικών κήπων και χώρων εξυπηρέτησης 
των ζωόφιλων. Είναι υπεύθυνο για τη συντήρηση και εκτέ¬ 
λεση έργων ανάπτυξης δενδροστοιχειών σε πεζοδρόμια 
και νησίδες οδικών αρτηριών, σύμφωνα με τις μελέτες. 

Έχει την ευθύνη επέμβασης σε μεμονωμένα δένδρα ή 
σε δενδροστοιχείες με δένδρα ύψους πέρα από το συνή- 
θες. Ασκεί ένδικα μέσα για τη δίωξη δραστών σε βάρος 
δένδρων και δενδροστοιχιών. Μεριμνά για την ασφάλεια 
και προτείνει κάθε μέτρο για τη προφύλαξη των αλσών της 
πόλεως, ώστε να συντρέχουν πάντοτε στη θεμελίωση της 
προστασίας του περιβάλλοντος. Ελέγχει τη μόλυνση του 
περιβάλλοντος, τυχόν παραβιάσεις των κανόνων της υγει- 
νής σε δημοσίους χώρους, ενεργεί ποιοτικούς ελέγχους 
σε στερεά και υγρά απόβλητα (απορρίμματα κ.λ.π.) ειση- 
γείται σε τυχόν παραβιάσεις την υποβολή προστίμων από 
την υπηρεσία. Εκτελεί τον ποιοτικό έλεγχο βάσει προδια¬ 
γραφών σε προμήθειες του Σ.Π. που είναι απαραίτητος, 
καθώς και τον ποιοτικό έλεγχο τροφίμων και υλικών. 

5. Γραφείο Μηχανοργάνωσης και Πληροφορικής 

Συντάσσει τα προγράμματα μηχανοργάνωσης και πλη¬ 


ροφορικής του Σ.Π. Προβαίνει σε διορθώσεις και συμπλη¬ 
ρώσεις των προγραμμάτων. Βοηθά το γραφείο μισθοδο¬ 
σίας και γενικά όλα τα τμήματα του Σ.Π. στις περιπτώσεις 
που έχουν ανάγκη από διορθώσεις στα προγράμματα. 
Προβαίνει στη σύνδεση των επί μέρους υπολογιστών σε 
δίκτυο. 

Εκτελεί όλες τις απαιτούμενες διαδικασίες γαι τη σύν¬ 
δεση του κεντρικού συστήματος με εξωτερικές πηγές 
πληροφοριών (ϋβΐβ Β3πΙ<3). Μεριμνά για τη συντήρηση 
των μηχανημάτων, την καλή λειτουργία του συστήματος 
και έχει την ευθύνη της αποθήκης ανταλλακτικών. Προω¬ 
θεί εισερχόμενα και εξερχόμενα προς τους Η/Υ και ελέγ¬ 
χει την παραγωγή εποπτεύοντας τους χειριστές. Μεριμνά 
για τον εφοδιασμό και τη διαχείριση του Μηχανογραφικού 
Υλικού. Διαχειρίζεται το πρόγραμμα μισθοδοσίας γενικά. 
Προβαίνει στις απαραίτητες εισαγωγές στοιχείων μισθο¬ 
δοσίας, στη συντήρηση των αρχείων αυτών και στην έκ¬ 
δοση της μισθοδοσίας. Μεριμνά για την συντήρηση και 
εξέλιξη του προγράμματος μισθοδοσίας. Εκδίδει τις κατα¬ 
στάσεις του Ι.Κ.Α. και μεριμνά για την παράδοσή τους στο 
υποκατάστημα Ι.Κ.Α. Ξάνθης. Εκδίδει τις μηχανογραφη¬ 
μένες κασέτες των καταστάσεων και μεριμνά για την απο¬ 
στολή τους στην αρμόδια υπηρεσία Ι.Κ.Α. Ξάνθης. Εκδίδει 
τις καταστάσεις των διαφόρων ασφαλιστικών ταμείων, για 
την Ταμειακή Υπηρεσία. Καταρτίζει τα προγράμματα που 
αφορούν τη μηχανοργάνωση όλων των τμημάτων του Σ.Π., 
συντάσσει τις απαραίτητες γι’ αυτό εισηγήσεις και τις 
απαιτούμενες μελέτες, οι οποίες όμως θεωρούνται από το 
Τμήμα Τεχνικών Υπηρεσιών του Σ.Π.. Σε συνεργασία μετά 
γραφεία, τα τμήματα του Σ.Π., συγκεντρώνει όλα τα απα¬ 
ραίτητα στοιχεία που απαιτούνται για το μελλοντικό προ¬ 
γραμματισμό, ορθολογισμό και οργάνωση του Σ.Π.. κα¬ 
ταρτίζει πίνακες, σχεδιάζει τα έντυπα, αναλύει τα στοιχεία 
των έργων, προμηθειών, λειτουργικών δαπανών, σχεδιά¬ 
ζει τα πολυετή προγράμματα στόχων του Σ.Π., μεθοδεύει 
τρόπους ταχύτερης, απλούστερης και οικονομικότερης 
λύσης λειτουργίας και εφαρμογών του Σ.Π.. Παρέχει στον 
Πρόεδρο και προς τις Υπηρεσίες του Σ.Π. κάθε ζητούμενη 
πληροφορία που έχει σχέση με τα τηρούμενα στατιστικά 
στοιχεία και συναγόμενα, βάση αυτών συμπεράσματα. Εκ¬ 
πληρώνει τις από το νόμο υποχρεώσεις του Σ.Π. για τη συ¬ 
γκέντρωση των αναγκαιούντων στην Εθνική Στατιστική 
Υπηρεσία του Κράτους στοιχείων. 

Άρθρο 4 

Γενικά περί καθηκόντων προσωπικού 

Στα πλαίσια των αρμοδιοτήτων των Τμημάτων ή άλλων 
Υπηρεσιών μονάδων που είναι τοποθετημένοι οι υπάλλη¬ 
λοι, ανεξάρτητα από την εργασιακή τους σχέση, εκτελούν 
την εργασία που τους έχει ανατεθεί με προσοχή, επιμέ¬ 
λεια και ευσυνειδησία, κάτω από τις οδηγίες και κατευ¬ 
θύνσεις των προϊσταμένων τους, σύμφωνα με την κείμενη 
νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λ.π. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλους και άλλα περιστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 

επιλυθούν άμεσα ή εντός των προθεσμιών που έχουν τα¬ 
χθεί. - . 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου 
σύμφωνα με την κείμενη νομοθεσία. 


ΚΛΑΔΟΣ ΔΕ29 ΟΔΗΓΩΝ ΑΥΤΟΚΙΝΗΤΩΝ: δύο (2) 
ΚΛΑΔΟΣ ΔΕ30 ΤΕΧΝΙΤΩΝ: ένας (1) 

ΚΛΑΔΟΣ ΔΕ38 Η/Υ ΧΕΙΡΙΣΤΩΝ: ένας (1) 

ΚΛΑΔΟΣ ΔΕ5 ΔΟΜΙΚΩΝ ΕΡΓΩΝ: ένας (1) 

4. ΚΛΑΔΟΣ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Αρθρο 5 

θέσεις - Κλάδοι - Ειδικότητες 

Α' ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία θέση ειδικού συνεργάτη που διέπεται από τις διατά¬ 
ζεις του άρθρου 67 του Ν. 1416/84 όπως τροποποιήθηκε 
με το άρθρο 26 του Ν. 1832/89, το άρθρο 12 του Ν. 
2130/93 και το άρθρο 57 του Ν. 2218/94. 

Β' ΠΡΟΣΩΠΙΚΟ ΤΟΥ ΑΡΘΡΟΥ 245 ΤΟΥ Ν. 1188/81 
ΟΠΩΣ ΤΡΟΠΟΠΟΙΗΘΗΚΕ ΜΕ ΤΟ ΑΡΘΡΟ 26 ΤΟΥ Ν. 
1832/89 

Μία θέση Δικηγόρου με μηνιαία αντιμισθία. 

Γ' ΛΟΙΠΟ ΠΡΟΣΩΠΙΚΟ ΕΙΣΑΓΩΓΙΚΟΣ ΒΑΘΜΟΣ 
Εισαγωγικός βαθμός των υπαλλήλων των κλάδων Πανε¬ 
πιστημιακής Τεχνολογικής - Δευτεροβάθμιας εκπαίδευ¬ 
σης ορίζεται ο βαθμός Δ - και καταληκτικός βαθμός αυτών 
ο βαθμός Α'. 

Εισαγωγικός βαθμός των υπαλλήλων του κλάδου υπο¬ 
χρεωτικής εκπαίδευσης ορίζεται ο βαθμός Ε και καταλη¬ 
κτικός βαθμός ο Β'. 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στο Π.Δ. 37α/87 και 
Π.Δ. 22/90 και είναι: 

1. ΚΛΑΔΟΙ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

ΚΛΑΔΟΣ ΠΕΙ ΔΙΟΙΚΗΤΙΚΟΥ: δύο (2) 

ΚΛΑΔΟΣ ΠΕ3 ΠΟΛΙΤΙΚΩΝ ΜΗΧΑΝΙΚΩΝ: ένας (1) 
ΚΛΑΔΟΣ ΠΕ4 ΑΡΧΙΤΕΚΤΟΝΩΝ ΜΗΧΑΝΙΚΩΝ: ένας (1) 
ΚΛΑΔΟΣ ΠΕ5 ΗΛΕΚΤΡΟΛΟΓΩΝ ΜΗΧΑΝΟΛΟΓΩΝ: 

^ΚΛΑΔΟΣ ΠΕ6 ΤΟΠΟΓΡΑΦΩΝ ΜΗΧΑΝΙΚΩΝ: ένας (1) 
ΚΛΑΔΟΣ ΠΕ9 ΓΕΩΠΟΝΩΝ: ένας (1) 

2. ΚΛΑΔΟΙ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΤΕ17 ΔΙΟΙΚΗΤΙΚΩΝ ΛΟΓΙΣΤΙΚΩΝ: τρεις (3) 
ΚΛΑΔΟΣ ΤΕ3 ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙ- 
ΚΩΝ’ ένας (1) 

ΚΛΑΔΟΣ ΤΕ19 Η/Υ ΠΛΗΡΟΦΟΡΙΚΗΣ: ένας (1) 
ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ: ένας (1) 
ΚΛΑΔΟΣ ΤΕ6 ΕΠΙΣΚΕΠΤΩΝ ΥΓΕΙΑΣ: ένας (1) 

3. ΚΛΑΔΟΙ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ ΔΕΙ ΔΙΟΙΚΗΤΙΚΩΝ: τέσσερις (4) 

ΚΛΑΔΟΣ ΔΕ23 ΕΙΔΙΚΟ ΠΡΟΣΩΠΙΚΟ: ένας (1) 
ΚΛΑΔΟΣ ΔΕ24 ΗΛΕΚΤΡΟΛΟΓΩΝ: ένας (1) 

ΚΛΑΔΟΣ ΔΕ28 ΧΕΙΡΙΣΤΩΝ ΜΗΧΑΝΗΜΑΤΩΝ: δυο (2) 


ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ: τρεις (3) 

ΚΛΑΔΟΣ ΥΕ16 ΚΑΘΑΡΙΣΤΡΙΩΝ: ένας (1) 

Άρθρο 6 

1. Κατανομή προσωπικού στη Διεύθυνση - Τμήματα - 
Γραφεία γίνεται με απόφαση του Προέδρου ανάλογα με 
τις ανάγκες όλων των υπηρεσιών και σε εφαρμογή πάντα 
του παρόντος οργανισμού. 

Προϊστάμενοι Διευθύνσεων - Τμημάτων και Γραφείων 
ορίζονται πάντοτε με απόφαση Προέδρου οι κρινόμενοι 
υπάλληλοι από το αρμόδιο Υπηρεσιακό Συμβούλιο, ανα- 
πληρούμενοι σε περίπτωση απουσίας ή κωλύματος σύμ¬ 
φωνα με τηνπαρ. 19του άρθρου 38 του Ν. 2190/1994. 

2. Εσωτερικός κανονισμός λειτουργίας Υπηρεσιών. Ο 
τρόπος λειτουργίας κάθε υπηρεσίας μονάδας στις ιδιαίτε¬ 
ρες λεπτομέρειες καθώς και κάθε άλλη λεπτομέρεια, 
εκτός από αυτές που ορίζονται με Νόμο, καθορίζονται με 
εσωτερικούς κανονισμούς λειτουργίας που συντάσσονται 
από τις επί μέρους Υπηρεσίες και εγκρίνονται από το Διοι¬ 
κητικό Συμβούλιο του Σ.Π. 

3. Έναρξη ισχύος οργανισμού. 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Άρθρο 7 

Προσόντα Προϊσταμένων Διευθύνσεων. 

Προϊστάμενος Διεύθυνσης: ΠΕΙ Διοικητικού. 
Προϊστάμενος Τμήματος Οικονομικών και Διοικητικών: 
ΠΕΙ Διοικητικού. 

Προϊστάμενος Τμήματος Τεχνικών Υπηρεσιών. ΠΕ3 ή 
ΠΕ4 ή ΠΕ5. 

Άρθρο 8 
Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Συμβουλίου Πε¬ 
ριοχής δαπάνη που το ύψος της δεν μπορεί να υπολογι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 15 Ιουλίου 1996 

Με εντολή Γενικού Γραμματέα 
Περιφέρειας Ανατ. Μακεδ. και Θράκης 
Ο Αναπληρωτής του Περιφ/κού Δ/ντή 
ΚΩΝΣΤΑΝΤΙΝΟΣ ΣΑΡΑΝΤΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




